തനോമ

തനോമ (അറബിഃ تنومة). സൌദി അറേബ്യയുടെ തെക്കുപടിഞ്ഞാറൻ പ്രദേശത്തെ 40,000 ജനസംഖ്യയുള്ള ഒരു പട്ടണമാണ്. അബഹയിൽ നിന്ന് ഏകദേശം 120 കിലോമീറ്റർ വടക്കുഭാഗത്തായി ഇത് സ്ഥിതി ചെയ്യുന്നു. സൌദി അറേബ്യയിലെ ഏറ്റവും പ്രധാനപ്പെട്ട റിസോർട്ട് പട്ടണങ്ങളിൽ ഒന്നാണിത്. ഇവിടുത്തെ മലഞ്ചെരിവുകളുടെ മുകളിൽ നിരവധി വെള്ളച്ചാട്ടങ്ങളുണ്ട്. വർഷത്തിലെ മിക്ക മാസങ്ങളിലും നേരിയതോ തണുത്തതോ ആയ കാലാവസ്ഥ അനുഭവപ്പെടുന്ന ഇവിടെ ശൈത്യകാലത്ത് വളരെ തണുപ്പ് അനുഭവപ്പെടുന്നു. പ്രകൃതിദത്ത വനങ്ങളാൽ സാന്ദ്രമായ ഇവിടം സമൃദ്ധമായ ജുനിപ്പർ പൈൻ മരങ്ങളുടെ പേരിലും പ്രശസ്തമാണ്. ഏകദേശം വർഷം മുഴുവനും മൂടൽമഞ്ഞ് മൂടിയിരിക്കുന്ന ഇവിടെ, പലപ്പോഴും 1 മീറ്റർ ദൂരത്തേക്കുള്ള കാഴ്ച സാധ്യമല്ലാതാക്കുന്നു. അൽഷറഫ്, മനാ, മഹ്ഫർ, അലർബുവാ, ട്രഗേസ്  ദഹ്ന, അൽഹാഫർ, അലെഹിഫ എന്നിവയുൾപ്പെടെ നിരവധി ഉദ്യാനങ്ങളും വെള്ളച്ചാട്ടങ്ങളും തനോമയിൽ ഉണ്ട്.

 ഇതും കാണുക 

 സൌദി അറേബ്യയിലെ നഗരങ്ങളുടെയും പട്ടണങ്ങളുടെയും പട്ടിക
 സൌദി അറേബ്യയിലെ പ്രദേശങ്ങൾ

 അവലംബം 

വർഗ്ഗം:Coordinates on Wikidata